cyanic-selkie/wikianc huggingface dataset:
Djibouti
Demokratisering
Også i regjeringspartiet RPP fant det sted en avskalling da RPP – Groupe pour la démocratie de la république (RPP-GDR) ble opprettet 1996. Sammen med Parti national démocratique (PND) og Front uni de l'opposition djiboutienne (FUOD) ble opposisjonsalliansen Coordination de l'opposition djiboutienne etablert i 1996 av RPP-GDR.
Ved parlamentsvalget 1997 tok en koalisjon mellom RPP og FRUD samtlige 65 seter. Koalisjonen fikk på ny alle representantene etter valget i 2003. Opposisjonen samlet seg i Union pour une alternance démocratique (UAD). For første gang i landets historie ble det innvalgt kvinnelige parlamentsmedlemmer.
President Aptidon gikk av som president i 1999 i en alder av 83 år etter å ha blitt valgt til en femte periode i 1997. Han ble etterfulgt av sin nevø Ismaïl Omar Guelleh. Ved presidentvalget i april 2005 ble Guelleh gjenvalgt for en ny 6-års-periode. Det samme skjedde i 2011.
Også etter fredsavtalen med FRUD og under Guelleh har politisk undertrykkelse fortsatt i Djibouti, og flere medlemmer av opposisjonen er blitt tatt i forvaring. Det samme gjelder FRUD-medlemmer deportert fra Etiopia. Også fagforeningsledere og journalister er tatt i forvaring, aviser er stengt og det er rapportert om bruk av tortur.
Sommeren 2008 gikk eritreiske styrker inn i Djibouti. Dette førte til en tre dager lang krig som endte med eritreisk tilbaketrekning. Dette førte til sterke internasjonale reaksjoner, og Frankrike økte sin militærbistand til Djibouti.
Politikk og administrasjon
Djibouti er en alliert av USA i Kampen mot terror, og det er blant annet en stor amerikansk base (Camp Lemonnier) i landet.
Forsvars- og utenrikspolitikk
Siden selvstendigheten har Djibouti opprettholdt et nært forhold til Frankrike, som blant annet har sin største militærbase i Afrika der. Frankrike brukte denne basen både under Gulfkrigen i 1991 og intervensjonen i Somalia året etter. I 1991 sluttet Djibouti seg til koalisjonen mot Irak, noe som styrket forbindelsene med Frankrike. I 2001 fikk Djibouti økt betydning med sin viktige strategiske beliggenhet i forbindelse med den USA-ledede kampen mot internasjonal terror. I juni 2002 etablerte også USA en militær base i landet. Også soldater fra Spania og Tyskland ble utstasjonert i Djibouti for å lede sjøoperasjoner, og flere land benytter landets havn for militære formål.
Djibouti har på grunn av beliggenheten i en ustabil region vært avhengig av gode forhold til nabolandene Etiopia, Eritrea og Somalia, og i 1980-årene klarte landet å innta en meglerrolle mellom de to fiendene Etiopia og Somalia, og mot slutten av 1990-årene mellom Etiopia og Eritrea. Djibouti ble i 1988 trukket inn i konflikten i Nord-Somalia ved at forsyninger til regjeringssiden ble sendt via Djibouti. I 1990-årene hadde Djibouti et anspent forhold til utbryterrepublikken Somaliland, men i 1997 anerkjente Djibouti landet.
1. divisjon bandy for menn 2008/09
1. divisjon bandy for herrer 2008/09 var det nest øverste nivået i norsk bandy sesongen 2008/09. Serien startet 18. november 2008 og varte til 17. februar 2009. Deretter var det kvalifiseringsspill for opprykk og nedrykk.
Djibouti
Økonomi
Djiboutis økonomi er sterkt drevet av handelsvirksomhet, og mesteparten av eksporten fra det mye større, men landlåste nabolandet Etiopia går via Djiboutis havner. Djibouti har selv erklært å være «Øst-Afrikas Singapore». Landet får økonomisk støtte fra blant annet Frankrike og Saudi-Arabia. Landet har nærmest ingen naturressurser, tilnærmet ingen industri og forholdsvis lite jordbruk, men noe fiske.
1. divisjon bandy for menn 2008/09
Kvalifisering om opprykk til Eliteserien 2009/10
Runde 1
Runde 2
Runde 3
Kampen mellom Mjøndalen og Ready hadde ingen innvirkning på resultatet og ble sløyfet.
Kvalifisering om nedrykk til 2. divisjon 2009/10
Runde 1
Runde 2
Runde 3
For å begrense antall andrelag i 1. divisjon måtte Solberg 2 og Ullevål 2 spille en ekstra kvalifiseringskamp om retten til å spille i divisjonen året etter. Solberg 2 vant 11-5 over Ullevål 2 og rykket dermed opp til 1. divisjon, mens Ullevål 2, som ble nummer tre i serien, rykket ned.
Roknäs
Roknäs er et tettsted i Piteå kommune i Norrbottens län i landskapet Norrbotten i Sverige. I 2010 hadde tettstedet 1 238 innbyggere.
Parapantonyssus
Parapantonyssus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En nokså stor, lang og slank, blank, brunlig trebukk. Antennene er ganske tynne og omtrent så lange som kroppen, det innerste leddet rødt, de øvrige svarte. Pronotum er nesten sylindrisk med en knøl midt på hver sidekant, litt bredere enn langt, mye smalere enn dekkvingene. Dekkvingene er lange (fire til fem ganger så lange som pronotum), jevnbrede, i spissen med to tenner. Beina er ganske tynne med røde lår og svarte legger.
Levevis
Larvene lever i død ved, mest av løvtrær.
Utbredelse
Arten er bare kjent fra Guatemala.
Sauga kommune
Sauga  er en tidligere landkommune (vald) i Pärnu fylke i det sørvestlige Estland, og lå midt i fylket, som en forstadskommune rundt byen Pärnu. Kommunen hadde cirka 2 570 innbyggere og et areal på om lag 165 km². Folketallet var relativt konstant eller svakt stigende. Kommunens administrasjonssenter lå i Sauga, som er en småby med 1 166 innbyggere og svakt fallende folketall.
Andre tettsteder i kommunen var Tammiste med 820 innbyggere, og Kilksama (373 innb).
Opioide peptider
Det har blitt vist at gluten, som finnes i brød, kan brytes ned til de opioide peptidene gliadorfin og gluteneksorfin, og at kasein, som finnes i melkeprodukter, kan brytes ned til casomorfin. Det har blitt foreslått at personer med tilstander som schizofreni, autisme og ADHD blir påvirket av disse peptidene på grunn av en nedsatt fordøyelse av gluten og kasein. Denne oppfatningen har imidlertid liten støtte i det legevitenskapelige miljøet. Se artikkelen om proteinintoleranse for mer utdypende informasjon.
Blekinge museum
Blekinge museum er et regioanlt museum i Blekinge i det sydlige Sverige, hvis formål er å fordype og tydeliggjøre især den blekingske kulturarven. Museet virker i hele Blekinge, men har Karlskrona som hjemsted og utgangspunkt, heriblant i den såkalte Grevegården eller Wahchtmeisters Palats, oppført 1703–05. På museet ses en utstilling av kong Hans' Gribshunden.
Andre bygninger som museet administrerer er magasinet på Rosenhol, de fleste stuene i Wämöparken samt Saxemara verft i Ronneby.
Blekinge museum ble grunnlagt i 1899.
Hamilton (Ohio)
Hamilton er en amerikansk by som ligger i Butler County i Ohio.
Anne Osvaldsdatter Bjørkli
Anne Osvaldsdatter Bjørkli (født 26. januar 1951) er en norsk forfatter, bosatt i Storsteinnes i Troms.
2020 i Iran
Begivenheter i året 2020 i Iran.
Hendelser
<!--
Mazda CX-30
Mazda CX-30 (2019–) er en mellomstor SUV fra japanske Mazda.
Den er basert på Mazda 3, men noe større, bygd som en liten SUV med størrelse mellom SUVene Mazda CX-3 og Mazda CX-5. Den fås i Norge med omkring 180 hestekrefters «Sky Active X» selvantennende bensinmotor. En liten 48 volts elmotor hjelper til ved oppstart og lades under kjøring, så den benevnes av produsenten som "mild hybrid". Giring er manuell eller automatisk, og den kan fås med 2- eller 4-hjulsdrift.
Philotoceraeoides
Philotoceraeoides er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Agapanthiini er middelsstore, avlange, grå eller brunaktige trebukker. Antennene er ganske lange, hos hannene gjerne tydelig lengre enn kroppen. Pronotum er omtrent sylindrisk.
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
The Black Mamba (band)
The Black Mamba er et portugisisk band som består av Pedro Tatanka, Ciro Cruz og Miguel Casais. Bandet ble grunnlagt i 2010 og vant i 2021 den portugisiske sangkonkurransen Festival da Canção med låten «Love Is on My Side». På grunn av seieren representerte de Portugal i Eurovision Song Contest 2021 i Rotterdam i Nederland.
Bakgrunn
Trioen ble dannet i 2010 og gruppen tok navnet «The Black Mamba». Navnet var også tittelen på gruppens debutalbum, der de hadde låter innen blues, soul og funk. Etter utgivelsen turnerte de i Portugal, samt byer som London, Philadelphia, Luanda, Madrid og Sevilla, før de dro til Brasil i 2013. Gruppens andre album, Dirty Little Brother, ble utgitt i 2014, etterfulgt av en ny nasjonal og internasjonal turné.
2016 var et arbeidsår der bandet hold en serie akustiske konserter. I oktober 2018 ga de ut The Mamba King, gruppens tredje studioalbum. Året etter markerte starten på Good Times Tour, der gruppen feiret ti år. Turneen ble avsluttet i slutten av februar 2020. I løpet av året holdt de en serie mindre konserter i Portugal, men aktiviteten ble begrenset på grunn av koronaviruspandemien.
I 2021 var The Black Mamba en av deltakerne i sangkonkurransen Festival da Canção i regi av kringkasteren RTP. I finalen lørdag 6. mars 2021, vant gruppen konkurransen med låten «Love Is on My Side». Som følge av seieren fikk de representere Portugal i Eurovision Song Contest 2021 i Rotterdam i Nederland. Det var første gang Portugal deltok med en låt som kun hadde engelsk tekst. Gruppen deltok i semifinale 2 torsdag 20. mai og kvalifiserte seg til finalen. I finalen endte gruppen på tolvteplass.
Harbitz (slekt)
Harbitz er en norsk slekt med tysk opphav.
Springfield (Ohio)
Springfield er en amerikansk by som ligger i Clark County i Ohio.
Den har og dekker et areal på 66,69 km².
Mandelsyre
Mandelsyre er en alfa hydroksysyre med kjemisk sammensetning C6H5CH(OH)CO2H.
Mandelsyre er antibakterielt og benyttes derfor ofte i hudprodukter. Gjerne for behandling av Acne.
Surju kommune
Surju  er en tidligere landkommune (vald) i Pärnu fylke i det sørvestlige Estland, og lå midt i fylket, som en forstadskommune rundt byen Pärnu. Kommunen hadde cirka 1 010 innbyggere og et areal på om lag 358 km². Folketallet var svakt fallende. Kommunens administrasjonssenter lå i Surju, som er en småby med 326 innbyggere.
Menimus
Menimus er en slekt av skyggebiller.
Utseende
Nokså små, ovale, gjerne blankt rødbrunlige til svarte skyggebiller. Antennene er utvidet mot spissen, pronotum avrundet firkantet, dekkvingene jevnbrede.
Utbredelse
Slekten er utbredt i Sørøst-Asia og Oseania, med tallrike arter på New Zealand.
Dagmar Loe
Dagmar Loe (født 1923) er en norsk journalist, mest kjent fra sine år som NRK-journalist.
Hun er datter av journalist og politiker Olav Scheflo (1883–1943) og Dagmar Kjølsrud (1886–1968). Faren var redaktør for blant andre avisen Sørlandet. Hun var søster til redaktør Inge Scheflo (1915–78). Dagmar var gift med bladmannen Erik Loe (1920–2013).
I 1936 pratet hun i Randesund med den verdenskjente kommunist Leo Trotsky. Hennes første jobb var for Arbeidernes Pressekontor under Olaf Solumsmoen fra 1945. Senere gikk hun til ukebladet Aktuell under Per Bratland og til Forbrukerrapporten under Eivind Otto Hjelle. I 1963 hadde hun flere kåseri i NRK radio. Fra 1968 jobbet hun i NRK Dagsrevyen og var mye å se på fjernsyn. Senere gikk hun til sosialavdelingen og i 1990 ledet hun Sosialkanalen.
I 2011 utkom en biografien ''Dagmar Loe. Reporter'', ført pennen av Sidsel Meyer.
Afshin Firouzi
Afshin Firouzi (født 1980) er en dansk skuespiller, foredragsholder med mere. Han er oppvokst i Brøndby og kom til Danmark i 1983 etter å ha flyktet fra Iran sammen med familien.
Han holder foredrag og workshops på skoler i København og forsøker å være rollemodell for ungdom. I 2018 mottok han Salaam Filmpris for sin innsats.
Firouzi ble nominert til Robertprisen for årets mannlige birolle – TV-serie i 2022 for rollen som Abdallah i TV-serien Fredløs. Han ble nominert til samme pris i 2023 for rollen som Milad i TV-serien Dag & nat.
Kettering (Ohio)
Kettering er en amerikansk by som ligger i Montgomery County i Ohio.
Den har og dekker et areal på 48,55 km².
Grafton Elliot Smith
Grafton Elliot Smith (født 15. august 1871, død 1. januar 1937) var en australskfødt britisk egyptolog og lege (ekspert i hjernens anatomi) som er kjent for sine såkalte hyper-diffusjonistiske hypoteser om forhistorien. Han hevdet at kulturelle nyvinninger skjer meget sjelden, og at all kultur derfor er spredt fra et opprinnelsessted, Egypt, til alle verdensdeler.
Thor Heyerdahl var inspirert av Smiths teorier.
Risør gymnas
Risør gymnas var et videregående opplæringstilbud som ble opprettet i 1947 i Risør. Skolen ble da kommunal etter først å ha vært privat i regi av Thorvald Knudsen. Skolen ble opprettet under navnet Risør høyere allmennskole. Skolen skiftet først navn til Risør gymnas i 1975. Skolen tilbød gymnas og realfagsslinje.
Alfred Louis Kroeber
Alfred Louis Kroeber (født 11. juni 1876, død 5. oktober 1960) var en innflytelsesrik amerikansk antropolog som virket som professor ved University of California. Han studerte særlig indianske kultur- og samfunnsformer i Nord-Amerika, først og fremst i California, og leverte videre betydelige teoretiske bidrag. Særlig viktig er hans begrepsavklaring innenfor kulturhistorie og kulturøkologi.
Goodbreen
Goodbreen er en bred isbre i Antarktis. Den har sitt utspring fra østsiden av Hughes Range mellom Mount Brennan og Mount Waterman og flyter nordøstover og ut i Rossbarrieren øst for Mount Reinhardt.
Breen ble oppdaget av U.S. Antarctic Service på Flight C 29. februar–1. mars 1940. Den ble navngitt av Advisory Committee on Antarctic Names, etter forslag fra kontreadmiral Richard E. Byrd, etter viseadmiral Roscoe F. Good i U.S. Navy som assisterte U.S. Navy under Operasjon Highjump (1946–47).
Mac OS X v10.6
Mac OS X versjon 10.6 «Snow Leopard» er den syvende versjonen av Apples Mac OS X-operativsystem. Snow Leopard ble lansert av Apples direktør Steve Jobs på Apple Worldwide Developers Conference den 9. juni 2008. Operativsystemet ble utgitt av Apple før opprinnelig lanseringsdato, 28. august 2009. Ved lansering av forrige operativsystem Mac OS X v10.5 ble tidsplanen forskjøvet med ni måneder. Det var opprinnelig planlagt lansering våren 2007, men ble i stedet lansert i slutten av oktober 2007.
Det nye systemet har ikke fokus på nye funksjoner, men heller å forbedre den generelle stabiliteten, kompatibiliteten og brukervennligheten. En tidlig versjon ble distribuert til programvareutviklere 10. juni 2008. Bilder viser også at Mac OS X 10.6 bare vil kunne installeres på Macintosh-maskiner som har en Intel-prosessor.
Cratericus
Cratericus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, avlang, matt, brun trebukk. Antennene er ganske tynne og mye lengre enn kroppen. Pronotum er omtrent firkantet med en liten tann langt bak på hver sidekant, noe bredere enn langt, så bredt som dekkvingene. Dekkvingene er jevnbrede, i spissen med to tenner. De har spredte, små knøler over hele overflaten. Beina er ganske tynne, lårene med en pigg i spissen.
Levevis
Larvene lever i død ved, mest av løvtrær.
Utbredelse
Arten er bare kjent fra Jamaica.
Abdul Buhari
Abdul Buhari (født 26. juni 1982) er en britisk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.
Jävre
Jävre er et tettsted i Piteå kommune i Norrbottens län i landskapet Norrbotten i Sverige. Jävre er det sørligste tettsted ved E4 i Norrbotten. I 2010 hadde tettstedet 576 innbyggere.
Historie
Det går en arkeologisti fra den sørlige delen av tettstedet og til Norrbottens og Sveriges nordligste gravfelt. På veien passerer man gravhauger fra bronsealderen, en labyrint fra 1200-tallet, steinsettinger fra jernalderen og et særskilt steinmonument som er blitt kalt for «Liggende høne» grunnet dens ytre form.
Det finnes bevart dokument som viser att det var en form for bysamfunn her i middelalderen. I år 1539 var det seks røkerier i Jävre. På Karl XIIs tid var det 12 «skattehemman» (de som betalte skatt), blant disse var det et gjestgiveri og «skjutsombyte». Av senere tid finnes levninger etter Degerfors bruk i sentrum av tettstedet. På bruket ble tilvirket blant annet smijern og ble tilvirket i årene mellom 1797 og 1887.
En av de eldste fyrtårn i Sverige finnes i Jävre. Det er Skags fyr som opprinnelig sto på øya Gråklubben ved Skagsudde utenfor Örnsköldsvik og var i drift i årene 1871 og 1957.
I Jävre finnes det et kvern- og bygdemuseum.
Janine Murray
Janine Murray (født 10. mars 1990) er en australsk turner som spesialiserer seg i rytmisk gymnastikk. Under Sommer-OL 2012 i London representerte hun landet sitt, der hun ble nummer 22.
Elyria (Ohio)
Elyria er en amerikansk by som ligger i Lorain County i Ohio.
Den har og dekker et areal på 53,99 km².
Hortlax
Hortlax er et tettsted i Piteå kommune i Norrbottens län i landskapet Norrbotten i Sverige. I 2010 hadde tettstedet 1 248 innbyggere.
John W. Pehle
John W. Pehle (født 2. februar 1909 i Minneapolis i Minnesota i USA, død 24. mars 1999 i Bethesda i Maryland) var en amerikansk advokat og første direktør for War Refugee Board i Washington, DC. Han ble posthumt tildelt Congressional Gold Medal for sin innsats for på redde jøder fra Holocaust.
Bakgrunn
Han studerte engelsk ved Creighton University i Omaha og fullførte studier i rettsvitenskap ved Yale University i New Haven i Connecticut. Han var påvirket av professor Thurman Arnold og rettsrealismen. Ved Yale traff han sin tilkommende hustru Frencha Elser.
Spåkenes kystfort
Spåkenes kystfort (tysk betegnelse MKB 3./512 Lyngen) er et militært festningsanlegg i Nord-Norge. Kystfortet ble bygd av Nazi-Tysklands okkupasjonsstyrker i Norge under den andre verdenskrig. Det er lokalisert på Spåkenes-halvøya som strekker seg til midten av Lyngenfjorden. Det nærmeste tettstedet er Djupvik. Spåkenes kystfort er åpent for besøkende og har to merkede løyper som forteller historien om festningen ved hjelp av tegninger og fiktive fortellinger basert på situasjoner fra virkeligheten.
John W. Pehle
Treasury Department
I 1934 flyttet han til Washington og han begynte ved Finansdepartementet, Treasury Department. Senere ble han finansminister Henry Morgenthaus assistent og fra 1940 direktør for kontrollen med utenriksbetalingene. Allerede før angrepet på Pearl Harbor begynte USAs økonomiske krigføring, og hans avdeling kontrollerte kapitalstrømmene med kontinentaleuropeiske og asiatiske land.
Julie Zetlin
Julie Zetlin (født 30. juni 1990) er en amerikansk turner som spesialiserer seg i rytmisk gymnastikk. Under Sommer-OL 2012 i London representerte hun landet sitt, der hun ble nummer 21.
Spåkenes kystfort
Bakgrunn
Ved utbruddet av andre verdenskrig ønsket den tyske marinen å etablere marinebaser i Europa for å beskytte flåten. Vest-Norge, med sine mange fjorder og en kystlinje på flere tusen kilometer, utgjorde en strategisk ideell lokalitet. Ved å invadere Norge kunne Nazi-Tyskland sikre en jevn tilførsel av jernmalm fra Sverige med utskiping i Narvik til sin rustningsindustri. På dette tidspunktet prioriterte imidlertid Adolf Hitler den militære fremrykking i Vest-Europa.
John W. Pehle
Treasury Department
Den 25. juni 1943 kom det en hgenvendelse fra State Department til finansdepartementet oh pengeoverføringer knyttet til World Jewish Congress' hjelpe- og redningsarbeid - Røde Kors-nødhjelp og angående løsepengeutetalinger for frikjøp av jøder fra Transnistria. Det var da Pehle første gang kom offisielt i berøring med aspekter ved jødeforfølgelsene. De planer som ble lagt tøtte på motstand og uthalingsforsøk fra State Department.
War Refugee Board
Da han og hans medarbeidere måtte fastslå at State Department vedvarende forsinket utbetaligner ment til jødiske hjelpeorganisasjoner og at de underslo nyheter og jødeutryddelser i Europa, ble han med på å forfatte rapporten Report to the Secretary on the Acquiescence of This Government in the Murder of the Jews. Finansminister Morgenthau fremla en skjerpet versjon av den for president Roosevelt, og han sluttet seg til forslaget om å opprette en selvstendig myndighet med vidtgående fullmakter til hjelp til jøder. Slik kom han i forkjøpet et parlamentarisk initiativ utgått fra Bergsongruppen. I januar 1944 opprettet presidenten slik War Refugee Board (WRB), og Pehle ble utnevnt til dets direktør. Han fremla Auschwitzprotokollene den 8. november 1944 for Krigsdepartementet og bad forgjeves om USA skulle bombardere tilintetgjørelsesleiren Auschwitz-Birkenau; tidligere hadde han med en viss skepsis fremlagt slike planer for Krigsdepartementet.
Advokatfirma
I 1946 sluttet Pehle i Treasury Department. Han grunnla sammen med advokater fra WRB-tiden advokatfirmaet Pehle, Lesser, Mann, Riemer & Luxford i Washington, spesialisert på internasjonal økonomisk rett.
Pehle etterlot seg ingen dagbøker eller memoarer, og han var tilbakholdende med opplysninger fra sin tid som leder av WRB.
I 2006 ble han posthumt æret med Congressional Gold Medal for sin innsats for jødene.
Spåkenes kystfort
Bakgrunn
Situasjonen endret seg da Sovjetunionen begynte offensiven mot Finland den 30. november 1939. Ut fra informasjon i meldinger til den britiske marinen, som tyske styrker avlyttet og dekrypterte, ble Tyskland klar over at allierte styrker forberedte en operasjon i Norge under dekke av å gi støtte til Finland. I tillegg hevdet Vidkun Quisling, lederen for det norske fascistpartiet Nasjonal Samling, at norske myndigheter deltok i hemmelige forhandlinger med sikte på å gi britiske styrker adgang til militærleirer i Norge.
Hitler tok sin endelige beslutning etter Altmark-hendelsen, hvor den britiske marinen bordet en tysk tanker i norske farvann for å frigi allierte sjømenn under transport som krigsfanger. Denne trefningen overbeviste Hitler om at Norge ikke ville klare å forbli nøytral. Følgelig iverksatte Nazi-Tyskland operasjon Weserübung, som medførte invasjon av Norge den 9. april 1940.
Lakewood (Ohio)
Lakewood er en amerikansk by som ligger i Cuyahoga County i Ohio.
Spåkenes kystfort
Bakgrunn
Ved å okkupere Norge oppnådde Tyskland å sikre kontroll over tilførselen av jernmalm fra Sverige og tilgang til en rekke marinebaser. Dette viste seg å være avgjørende da de allierte forsøkte å transportere militært materiell for å hjelpe den sovjetiske hæren under operasjon Barbarossa, tysklands angrep på Sovjetunionen.
Tyske soldater i Djupvik
Tyske styrker ankom Djupvik natten til 28. august 1940. Med ankomsten av mellom 2000 og 3000 menn fra disse styrkene, ble befolkningsantallet i tettstedet Djupvik mangedoblet. Denne veksten hadde en gjennomgripende virkning på hele bygda. Innledningsvis ble soldatene innkvartert i lokalbefolkningens hus. I tillegg til kystfortet, bygde tyskerne et sykehus for sine soldater og offiserer, men lokalbefolkningen kunne også tidvis få behandling.
Lakewood (Ohio)
Den har og dekker et areal på 17,34 km².
Spåkenes kystfort
Tyske soldater i Djupvik
De fleste soldatene som var stasjonert ved Spåkenes var unge tyskere overført fra Honningsvåg. Mange av dem fylte 18 år i løpet av tjenesten. I mange tilfeller var soldatene stasjonert på Spåkenes bare i seks måneder.
Konstruksjon
Festningen er bygd på Storbakken, det høyeste punktet på Spåkenes. Arbeidet med å bygge bunkerne der begynte i 1941. Bygningsarbeidet ble for det meste utført av russiske krigsfanger, men også tyske kriminelle ble sendt for å arbeide på bunkerne.
Mellom 200 og 300 norske arbeidere fra Olderdalen, Rotsund og Reisa deltok i arbeidet. De ble ofte satt til å frakte sandsekker som var sendt fra Skjervøy, fra kaia til byggeplassen.
Bestykning
Fortet var utstyrt med en rekke kanoner med rekkevidde på opptil 23 km. Med denne rekkevidden var de i stand til å beskyte skip utenfor Lyngstuva, den ytterste spissen av Lyngenhalvøya. For å kunne overvåke store deler av omgivelsene var kommandobunkeren utstyrt med kraftige kikkerter. Fortet fikk aldri oppleve kamphandlinger.
Cantoniellus
Cantoniellus er en slekt av biller som hører til familien praktbiller (Buprestidae).
Spåkenes kystfort
Fangeleir
De fleste krigsfangene som ble holdt i fangeleiren, var russiske, jugoslaviske og polske. Eldre soldater fikk ansvar for å føre tilsyn med leiren.
Veien til kirken gikk gjennom fangeleiren, så lokalbefolkningen fikk med egne øyne se hvilke forhold krigsfangene måtte leve under. Lokale beboere forsøkte av og til å hjelpe fangene ved å smugle mat til dem. Det ble bygd et torturkammer og en galge like ved leiren. Alt i alt ble 15 fanger henrettet, enten ved skyting eller henging.
Cantoniellus
Utbredelse
Slekten er utbredt i Asia.
Tahkuranna kommune
Tahkuranna  er en tidligere landkommune (vald) i Pärnu fylke i det sørvestlige Estland, og lå midt i fylket, som en forstadskommune sør for byen Pärnu. Kommunen hadde cirka 2 000 innbyggere og et areal på om lag 103 km². Folketallet var merkbart fallende. Kommunens administrasjonssenter lå i Uulu, som er en småby med 565 innbyggere.
Qyzylzjar SK FK
Qyzylzjar SK FK (kasakhisk: Қызылжар СК Футбол Клубы) er en fotballklubb fra Petropavlovsk i Kasakhstan.
Omar Ahmed El Ghazaly
Omar Ahmed El Ghazaly (født 9. februar 1984) er en egyptisk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.
Pseudostyne
Pseudostyne er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten lever på Madagaskar.
Luke’s Busy Day
Luke's Busy Day er en amerikansk stumfilm fra 1917.
Uljana Trofimova
Uljana Olegovna Trofimova (russisk: Ульяна Олеговна Трофимова; født 28. februar 1990) er en usbekisk turner som spesialiserer seg i rytmisk gymnastikk. Under Sommer-OL 2012 i London representerte hun landet sitt, der hun ble nummer 20.
Norrfjärden
Norrfjärden er et tettsted i Piteå kommune i Norrbottens län i landskapet Norrbotten i Sverige. Det ligger cirka femten kilometer nord for Piteå. I 2010 hadde tettstedet 1 362 innbyggere.
San Francisco 49ers i NFL-sesongen 2020
Free agency
49ers gikk inn i free agency med følgende:
Draft
Notater
Sesongoppkjøring
49ers' terminliste for sesongoppkjøringen ble annonsert 7. mai, men ble senere kansellert av sikkerhetshensyn på grunn av koronaviruspandemien.
Terminliste
Merknader
Cuyahoga Falls (Ohio)
Cuyahoga Falls er en amerikansk by som ligger i Summit County i Ohio.
Den har og dekker et areal på 66,62 km².
Ball Peak
Ball Peak er et fjell med en høyder opp mot 1 700 moh ved toppen av Loftusbreen i Asgard Range i Victoria Land. Det ligger 0,7 nautiske mil sørvest for Mount McLennan i nærheten av Mount Hall og Harris Peak, som navnet er knyttet til. Den ble navngitt av New Zealand Geographic Board (1998) etter Gary Ball fra New Zealand Antarctic Division som var feltguide og instruktør i overlevingsteknikk ved Scott-basen, 1976–77 og senere under GANOVEX-ekspedisjonen 1979–80. Gary Ball døde i Himalaya i 1993.
Gjerningsperson
Gjerningsperson er i strafferett den som har utført en straffbar handling. Den som faller inn under gjerningsbeskrivelsen i straffebudet defineres som gjerningsperson.
I straffeprosessen opereres det med flere parallelle begreper som beskriver hvilket stadie i prosessen en gjerningsperson befinner seg i forhold til påtalemyndigheten eller domstolen. Det kan være som mistenkt, siktet, tiltalt, domfelt eller frikjent.
Gjerningspersonen kan bli saksøkt i privat straffesak hvis påtalemyndigheten henlegger saken før han/hun blir tiltalt.
Burundi
Burundi, offisielt Republikken Burundi (fransk: République du Burundi; kirundi: Republika y'u Burundi), er et land i Øst-Afrika. Landet grenser til Rwanda i nord, Tanzania i øst og sør og Den demokratiske republikken Kongo i vest. Burundis areal er på rett under 28,000 km², og landet har en anslått befolkning på over 10 millioner. Den største byen er Bujumbura, mens hovedstaden er Gitega. Selv om landet er en innlandsstat, ligger mye av den sørvestre grensen langs Tanganyikasjøen.
Folkeslagene twa, tutsi og hutu har bodd i landet siden det ble opprettet for fem hundre år siden. Burundi ble styrt som et kongedømme av tutsiene i over to hundre år. På begynnelsen av det tjuende århundret okkuperte Tyskland og Belgia regionen, og Burundi ble sammen med Rwanda en europeisk koloni under navnet Ruanda-Urundi.
Regionen har opplevd mye politisk uro på grunn av de sosiale forskjellene mellom hutuene og tutsiene, noe som resulterte i borgerkrig på midten av 1900-tallet. I dag er Burundi styrt som en representativ demokratisk republikk under en president.
Burundi er et av de ti fattigste landene i verden. Det har en av de laveste BNI per innbygger av alle land i verden. Landet har et lavt bruttoinnlandsprodukt, i stor grad på grunn av borgerkrig, dårlige utdannelsesmuligheter og virkninger av hiv/aids Burundi er tett befolket og opplever stor utvandring. Kobolt og kobber er blant landets naturressurser, og hovedeksportartiklene er kaffe og sukker.
Naturgeografi
Burundi er et av de minste og tettest befolkede landene i Afrika, det har ikke kystlinje og har et ekvatorialsk klima. Det er en del av Albertineriften i Riftdalen og ligger på et platå i sentrum av Afrika. Gjennomsnittshøyden på platået er 1707 moh, med lavere høyder på kantene. Den høyeste toppen er Heha på 2685 moh. Den ligger sørøst for den tidligere hovedstaden Bujumbura. En av Nilens kilder ligger i Burundi, og henger sammen med Lake Victoria via elven Ruvyironza Victoriasjøen er også en viktig vannkilde og blir fylt av vann fra elven Kagera. En annen viktig innsjø er Tanganyikasjøen, som dekker store deler av Burundis sørvestre hjørne.
Burundis mark er i hovedsak dyrket mark og beiteland. I dag domineres store deler av landskapet av menneskeskapt savanne. Lite jord fordelt på mange mennesker har ført til overbeite og overdyrking av jorda, og mye av landets opprinnelige vegetasjon har blitt borte. Burundi sliter både med avskoging, jorderosjon og ødelagte habitater for dyr og planter. Avskogingen av hele landet kommer i stor grad på grunn av overbefolkning, og det er kun omtrent 600 kvadratkilometer skog igjen, et tall som årlig går ned med rundt 9%. Landet har to nasjonalparker; Kibira nasjonalpark i nordvest (et lite område regnskog på grensen til Nyungwe nasjonalpark i Rwanda), og Ruvubu nasjonalpark i nordøst (langs Rurubuelven, også kjent som Ruvubu or Ruvuvu). Begge ble grunnlagt i 1982 for å ta vare på dyrebestanden.
Historie
I Burundi tilhører 85 prosent av befolkningen den etniske gruppen hutuer, mens 14 prosent er tutsier. Før Burundi ble belgisk koloni, var landet et føydalt kongerike styrt av en konge som alltid var tutsi. Likevel var ikke etnisitet noe som ble vektlagt i noen særlig grad. Det ble det først av tyskerne og belgierne, som koloniserte landet på slutten av 1800-tallet. Både tyskerne og belgierne favoriserte tutsiene, og styrket sin egen posisjon ved å sette ulike folkegrupper opp mot hverandre. Da landet fikk sin frihet i 1962, kontrollerte tutsiene hæren, og det var derfor de som overtok makten. Hutuene organiserte seg i diverse motstandsgrupper, og klarte til slutt å få til valg i 1993, hvor hutuen Melchior Ndadaye ble valgt til president. Han ble imidlertid myrdet kort til etterpå, noe som utløste et skred av voldshandlinger mot sivile tutsier. Tutsiene svarte med å drepe hundretusener av hutuer, og deretter fulgte en borgerkrig som varte fram til 2000.
Europeisk erobring
Etter å ha gått tapende ut av første verdenskrig måtte Tyskland overgi kontrollen over Tysk Østafrika til Belgia. 20. oktober 1924 ble dette landet, som bestod av dagens Rwanda og Burundi, et belgisk mandatterritorium under Folkeforbundet, i praksis en del av den belgiske kolonimakten, under navnet Ruanda-Urundi. Belgia lot derimot det gamle kongedynastiet få beholde makten.
Etter andre verdenskrig ble Ruanda-Urundi underlagt FNs autoritet, og i løpet av 1940-tallet førte en serie politiske bestemmelser til at landet ble mer splittet. 4. oktober 1943 ble den lovgivende makten i Burundi delt på flere nivåer. I 1948 gav Belgia befolkningen lov til å danne politiske partier. Disse skulle senere bli en av hovedfaktorene da landet fikk uavhengighet fra Belgia.
Uavhengighet og borgerkrig
Burundis forsøk på å få uavhengighet var til en viss grad påvirket av uroligheter og etnisk forfølgelse som fant sted i Rwanda. I november 1959 angrep rwandiske hutuer tutsier og drepte dem i tusentall. Mange tutsier flyttet til Burundi og Uganda for å unngå forfølgelsen. Hutuene tok makten i Rwanda gjennom seier i et belgiskkontrollert valg som ble avholdt i 1960
UPRONA, et multietnisk parti ledet av prins Louis Rwagasore, og det kristendemokratiske partiet PDC ble de viktigste organisasjonene i Burundi-Urundi. Etter at UPRONA vant valget til den lovgivende forsamlingen, ble prins Rwagasore drept i et attentat 13. oktober 1961, angivelig med innflytelse fra de belgiske kolonimaktene.
Landet erklærte seg uavhengig 1. juli 1962, og skiftet formelt navn fra Ruanda-Urundi til Burundi. Mwami Mwambutsa IV ble utnevnt til konge. Den 18. september 1962, bare to måneder etter å ha erklært seg uavhengig fra Belgia, ble landet med i FN.
Ved uavhengigheten etablerte man et konstitusjonelt monarki, og både hutuer og tutsier var representert i parlamentet, men da kong Mwambutsa utnevnte en tutsi til statsminister, følte hutuene, som hadde majoriteten i parlamentet, seg lurt. Et kuppforsøk utført av det hutudominerte politiet ble nådeløst slått ned av hæren under ledelse av en tutsioffiser, kaptein Michel Micombero. Da Pierre Ngendandumwe, en hutu som var statsminister, ble drept i 1965, førte dette til en serie angrep på tutsiene fra hutuer, angrep styresmaktene slo kontant tilbake i frykt for at tutsier skulle bli drept av hutuer som ville gjøre det samme som hadde blitt gjort i Rwanda. Både militæret og politiet ble nå lagt under tutsikontroll.
Mwambutsa ble avsatt av sin sønn, Ntare V av Burundi, i 1966. Samme år avsatte kaptein Michel Micombero Ntare, avskaffet monarkiet og erklærte landet for republikk, selv om det i praksis var et militærregime.
I 1972 ble det dannet en hutuorganisasjon under navnet Umugambwe w'Abakozi b'Uburundi eller Burundis arbeiderparti (UBU). Denne gjennomførte systematiske angrep på etniske tutsier med det erklærte mål å utrydde hele gruppen. Militærregimet svarte med represalier mot hutuer i stor skala. Det totale dødstallet har aldri blitt bekreftet, men anslag for begge voldsbølgene sammen skal ligge på over 100 000, med et tilsvarende antall asylsøkere i Tanzania og Rwanda. I ledet en annen tutsioberst, Jean-Baptiste Bagaza, et blodløst kupp og gjennomførte forskjelluge reformer. En ny grunnlov som holdt Burundi som en ettpartistat, ble fremlagt i 1981. I august 1984 ble Bagaza valgt som statsoverhode. I sitt styre undertrykte han politiske motstandere og kuttet ned på religionsfriheten.
Rispslekta
se egen seksjon
Burundi
Uavhengighet og borgerkrig
Major Pierre Buyoya, en tutsi, kastet Bagaza i 1987 og opphevet grunnloven, oppløste de politiske partiene og gjenninsatte militærstyret. Anti-hutupropaganda ble spredt av restene av UBU fra 1972 som hadde reorganisert seg under navnet PALIPEHUTU i 1981. Dette førte til drap på tutsibønder i de nordlige områdene Ntega og Marangara i august 1988. Dødstallene ble anslått til 5000 av myndighetene, men noen internasjonale organisasjoner mener dette er et for lavt tall.
Rispslekta
Rispslekta (Limonium) er ei slekt i hinnebegerfamilien.
Burundi
Uavhengighet og borgerkrig
Det nye regimet slo ikke tilbake med hard hånd, slik det hadde blitt gjort i 1972, men tilliten det vant, gikk snart tapt da man utstedte et amnesti for dem som hadde tatt initiativ til, utført og tatt ansvar for drap på etnisk grunnlag, noe som tilsvarer folkemord i internasjonal rett. Mange analytikere anser denne perioden som begynnelsen på det som blir omtalt som «straffefrihetskulturen», mens andre anser dette for å ha startet i 1965 eller 1972 da opprøret fra en liten og lett identifiserbar gruppe hutuer utløste store massakrer av tutsier.
Rispslekta
Artene er flerårige urter, mer sjeldent ettårige urter eller dvergbusker. Bladene er som regel samlet i en grunnstilt rosett, men noen få har blader langs stengelen. Bladene er ofte læraktige og spatelformede. Blomsterstanden er forgreinet med ensidig sittende blomster. Begeret har fem ribber og er rør- eller trompetformet. Kronbladene er sammenvokst ved basis, men er frie lenger oppe. Blomstene er ofte heterostyle.
Burundi
Uavhengighet og borgerkrig
Som et etterspill for drapene skrev en gruppe intellektuelle hutuer et åpent brev til Pierre Buyoya hvor de bad om større huturepresentasjon i administrasjonen. De som skrev under på brevet ble fengslet, men noen få uker senere utnevnte Buyoya en ny regjering med like mange hutuer som tutsier og med en hutu, Adrien Sibomana, som statsminister. Buyoya utnevnte også en kommisjon som skulle jobbe med nasjonal enhet.a I 1992 ble det fremmet en ny grunnlov som skulle sikre et flerpartisystem, noe som førte til at det brøt ut borgerkrig.
Tootsi
Tootsi  er en by (alev) i Pärnu fylke i det sørvestlige Estland, og ligger nordøst i fylket, inneklemt i Põhja-Pärnumaa kommune. Byen har cirka 980 innbyggere og et areal på om lag 1,8 km². Folketallet er merkbart fallende.
Rispslekta
Ulike kilder angir forskjellig antall arter i slekta; Malekmohammadi et al. (2017) mener at det er ca. 350 arter, mens Koutroumpa et al. (2018) og World Checklist of Selected Plant Families (2020) angir ca. 600 arter. Molekylærgenetiske undersøkelser har medført at de tidligere slektene Afrolimon, Eremolimon og Linczevskia nå er inkludert i Limonium.
Luxembourgs deputertkammer
Deputertkammeret (luxembourgsk: D'Chamber, Chambre des Députés, tysk: Abgeordnetenkammer) er Luxembourgs ettkammers, nasjonale lovgivende forsamling. Kammeret har 60 seter, og medlemmene velges for fem år om gangen gjennom forholdstallsvalg i fire valgdistrikter. I hvert distrikt kan velgerne stemme på like mange kandidater som distriktet har medlemmer til valg.
Rispslekta
Utbredelsen er kosmopolitisk i tempererte og subtropiske strøk i nord og sør, men de fleste artene vokser i middelhavsområdet. Det høye artsantallet kan forklares med at hybridisering, polyploidi og apomiksis er vanlig i slekta. Balearene har 53 arter, og i Hellas er det 85 arter, derav 39 som ble beskrevet i 2016.
Luxembourgs deputertkammer
Deputertkammeret kalles lokalt ofte kun for kammeret, og det går også under kallenavnet Krautmaart (fransk: Marché aux herbes, norsk: urtemarkedet). Navnet er hentet fra markedsplassen Krautmaart der forsamlingens hovedkvarter Hôtel de la Chambre ligger.
Rispslekta
Mange arter vokser langs kysten på sandstrender, kystklipper og marskland, men noen finnes i grasmark, stepper og ørken i innlandet. De fleste er fakultative halofytter som vokser på saltholdig jord. En studie fra kystområdene på Balearene viser at de forskjellige artene er tilpasset ulike mengder og relative forhold av sand og ionene Na+, Ca++, Mg++, CO3-- og SO4--.
Burundi
Uavhengighet og borgerkrig
Anslagsvis 250 000 mennesker ble drept mellom 1962 og 1993. Siden Burundis uavhengighet i 1962 har det vært to hendelser som har blitt kalt for folkemord i landet. Både massedrapene av hutuer av den tutsidominerte hæren i 1972, og massedrapene av tutsier utført av hutubefolkningen i 1993 blir beskrevet som folkemord i sluttrapporten til den internasjonale kommusjonen for Burundi i 2002.
Rosvik
Rosvik er et tettsted i Piteå kommune i Norrbottens län i landskapet Norrbotten i Sverige. I 2010 hadde tettstedet 1 735 innbyggere.
Anna Kristina Knudsen
Anna Kristina Knudsen (født 1976 i Philadelphia) er forfatter og tidligere fotballspiller.
Knudsen har spilt i Toppserien og 1.divisjon for Kattem I.L.
I 2019 ga hun ut sin første diktsamling «7078 Saupstad» på Flamme Forlag.
Burundi
Det første forsøket på demokrati
I juni 1993 vant Melchior Ndadaye, leder av det hutudominerte Frodebu, det første demokratiske valget i landet, og ble med det den første hutuen som ble statsoverhode og dannet en hutuvennlig regjering. I oktober samme år ble Ndadaye drept av tutsisoldater, noe som førte til nye år med vold mellom hutuer og tutsier. Det har blitt anslått at rundt 300 000 mennesker, i hovedsak sivile, ble drept årene etter attentatet.
Tidlig i 1993 valgte parlamentet Cyprien Ntaryamira, også han en hutu, til president. Han ble drept sammen med presidenten i Rwanda da flyet de satt i ble skutt ned. Dette økte flyktningstrømmen til Rwanda. Også den neste presidenten var en hutu; lederen for parlamentet, Sylvestre Ntibantunganya, ble utnevnt til president i oktober 1994. I løpet av få måneder brøt det ut en bølge av etnisk motivert vold som startet med en massakre på hutuflyktninger i hovedstaden, Bujumbura, og at Union pour le Progrès national, et tutsidominert parti, trakk seg fra regjeringen og parlamentet.
I 1996 tok tutsien Pierre Buyoya makten gjennom et kupp. Han opphevet grunnloven og ble tatt i ed som president i 1998. Som et resultat av angrep fra opprørere ble befolkningen tvunget til å søke tilflukt i flyktningleirer. Under hans styre ble det avholdt lange fredssamtaler under mekling fra Sør-Afrika. Begge partene skrev under på avtaler i Arusha i Tanzania og Pretoria i Sør-Afrika hvor man ble enige om å dele makten i Burundi. Avtalen tok fire år å få ferdig, og 28. august 2000 var en overgangsregjering klar. Overgangsregjeringen fikk en prøveperiode på fem år. Til tross for flere brudd på våpenhvilen har en plan fra 2001 om fred og maktfordeling vært relativt vellykket. I 2003 ble det underskrevet en våpenhvileavtale mellom den tutsidominerte regjeringen og den største opprørsgruppen, CNDD-FDD).
I 2003 ble lederen for Frodebu, hutuen Domitien Ndayizeye, valgt til president I 2005 lagde man etniske kvoter for posisjonene i regjeringen i landet, og i løpet av året ble det gjennomført valg til parlamentet og presidentembetet og Pierre Nkurunziza, en tidligere leder for en opprørsgruppe, ble valgt til president.
Fredsavtaler
På oppfordring fra FNs generalsekretær Boutros Boutros-Ghali tok afrikanske ledere initiativ til en serie fredssamtaler mellom de ulike fraksjonene. Samtaler ble startet opp organisert under den tidligere presidenten i Tanzania, Julius Nyerere, i 1995. Da han døde tok den sørafrikanske presidenten Nelson Mandela over og etter som samtalene utviklet seg kom også både en ny sørafrikansk president, Thabo Mbeki, samt USAs president Bill Clinton med i bildet.
Samtalene gikk langs det såkalte «Spor I»-mønsteret. Denne metoden for forhandlinger kan bli definert som en form for diplomati som involverer representanter for regjeringer eller representanter som står mellom regjeringer, som bruker sine positive omdømmer i dialogen, eller man bruker såkalt «gulrot og pisk»-metode for å komme fram til et resultat.
Villmarkens lov
Villmarkens lov er en norsk eventyr- og kriminalfilm fra 1944 i regi av Walter Fyrst. Manuset ble skrevet av Bjørn Fjeld. I rollene ses blant andre Carl Habel, Tryggve Larssen og Einar Tveito.
Handling
Selskapet A/S Tamrein blir hjemsøkt av reintyver. Oppsynsmannenn Terje Vik har gjort alt i sin makt for å stoppe dem, men ulovlighetene har fortsatt. En ny oppsynsmann blir sendt til stedet for å løse problemene. Gjeteren Matti står i ledtog med reintyven Jo Waldor. De planlegger å rydde den nye oppsynsmannen av veien og gjennomføre et stort kupp med 1 000 reiner. Foretaket ser ut til å lykkes, men i siste stund stanser Terje Vik dem. Tyvene blir uskadeliggjort.
Burundi
Fredsavtaler
Hovedmålet for samtalene var strukturelle endringer i den burundiske regjeringen og i militæret for å motvirke den etniske kløften som var i samfunnet. Dette ville man nå på to måter. For det første ville man etablere en overgangsregjering med en president som skulle sitte i tre år. Deretter ville man reorganisere militæret og sikre de to gruppene lik makt.
Det viste seg at det var flere hindringer i veien mot disse målene. Først mente den burundiske delegasjonen til samtalene at målene var urealistiske og så på forslagene som tvetydige, motstridende og forvirrende. Dernest, og kanskje viktigst, mente burundierne at avtalen ville være meningsløs uten en medfølgende våpenhvile, noe som ville kreve egne, direkte samtaler med opprørsgruppene. Hovedgorganisasjonenene blant hutuene var skeptisk til å dele makten med tutsiene og viste til at de hadde blitt lurt tidligere.
FN-involvering
Mellom 1993 og 2003 gjorde mange runder med fredssamtaler oversett av lederne i Tanzania, Sør-Afrika og Uganda at man gradvis fikk på plass avtaler for å fordele makten mellom de stridende grupperingene. Fredsbevarende styrker fra Den afrikanske union (AU) ble utplassert for å se til at den nyinnsatte overgangsregjeringen fikk jobbe i fred. I 2004 tok FN over ansvaret for de fredsbevarende styrkene som et signal på den økende internasjonale støtten til den pågående fredsprosessen i Burundi.
Mandatet til FNs oppdrag var å overvåke våpenhvilen, utføre avvæpning, demobilisering og reintegrering av de stridende partene, støtte humanitært arbeid og flyktninger, assistere ved valg, beskytte internasjonale arbeidere og burundiske borgere, overvåke Burundis grenser og stoppe ulovlig våpenimport samt assistere i å innføre institusjonelle reformer innen grunnlov, rettsvesen, militæret og politiet. I oppdraget tjenestegjorde 5650 militære, 120 sivile politimenn og -kvinner og rundt 1000 internasjonale og lokale sivilt ansatte. Oppdraget fungerte bra og dro stor nytte av den eksisterende overgangsregjeringen som samtidig jobbet med å gjøre klart for en mer legitim, valgt regjering. . Hovedproblemet for operasjonen var i begynnelsen en fortsatt motstand mot fredsprosessen fra en nasjonalistisk tutsigruppe. Denne organisasjonen fortsatte sin voldelige virksomhet i utkantene av hovedstaden, til tross for FNs tilstedeværelse. I juni 2005 hadde gruppen lagt ned våpnene og ble tatt inn igjen i den politiske prosessen. Alle politiske partier har akseptert formelen for etnisk maktdeling, noe som betyr at ingen partier kan få regjeringsmakt uten at de er etnisk integrert.
Fokuset for FNs operasjon har vært å sikre at maktdelingsavtalen ble vedtatt i en grunnlov vedtatt ved folkeavstemning, slik at man deretter kunne avholde et valg for å få på plass en ny regjering. Avvæpning, demobilisering og reintegrering ble gjort parallelt med valgforbredelser. I februar 2005 ble grunnloven godkjent med over 90% av stemmene. I mai, juni og august samme år ble det så avholdt tre ulike valg på lokalnivå for parlamentet og presidentvervet.